CELEX: 52017PC0396
Language: sl
Date: 2017-07-27
Title: Predlog SKLEP SVETA o stališču, ki se sprejme v imenu Evropske unije v Skupnem svetu CARIFORUM-EU iz Sporazuma o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani, v zvezi s spremembo Priloge IX k Protokolu I: Čezmorske države in ozemlja

EVROPSKA KOMISIJA
            Bruselj, 27.7.2017
            COM(2017) 396 final
            2017/0172(NLE)
            Predlog
            SKLEP SVETA
            o stališču, ki se sprejme v imenu Evropske unije v Skupnem svetu CARIFORUM-EU iz Sporazuma o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani, v zvezi s spremembo Priloge IX k Protokolu I: Čezmorske države in ozemlja
            
               
         
         
            
               OBRAZLOŽITVENI MEMORANDUM
            
            
               1.Predmet predloga
            
            
               Ta predlog zadeva sklep o določitvi stališča, ki se sprejme v imenu Unije v Skupnem svetu CARIFORUM-EU iz Sporazuma o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani, v zvezi s predvidenim sprejetjem sklepa o spremembi Priloge IX k Protokolu I tega sporazuma o čezmorskih državah in ozemljih.
            
            
               2.Ozadje predloga
            
            
               2.1.Sporazum o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani
            
            
               Cilj Sporazuma o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani (v nadaljnjem besedilu: Sporazum) je prispevati k zmanjšanju in končnemu izkoreninjenju revščine z vzpostavitvijo trgovinskega partnerstva, skladnega s ciljem trajnostnega razvoja, razvojnimi cilji tisočletja in Sporazumom iz Cotonouja.
            
            
               Sporazum je bil podpisan 15. oktobra 2008 in se začasno uporablja od 29. decembra 2008.
            
            
               2.2.Skupni svet CARIFORUM-EU 
            
            
               Skupni svet CARIFORUM-EU je praviloma pristojen za delovanje in izvajanje Sporazuma ter spremlja izpolnjevanje njegovih ciljev. Sestaja se na ministrski ravni v rednih časovnih presledkih, ki niso daljši od dveh let. Z namenom doseganja ciljev tega sporazuma je pooblaščen za odločanje v zvezi z vsemi vprašanji, ki jih zajema Sporazum. Sprejete odločitve so zavezujoče za pogodbenice in države podpisnice CARIFORUMA, ki sprejmejo vse potrebne ukrepe za njihovo izvrševanje v skladu z notranjimi pravili vsake od pogodbenic in držav podpisnic CARIFORUMA.
            
            
               2.3.Predvideni akt Skupnega sveta CARIFORUM-EU 
            
            
               Skupni svet CARIFORUM-EU naj bi 17. novembra 2017 na svojem četrtem zasedanju sprejel sklep o spremembi Priloge IX k Protokolu I, ki vsebuje seznam čezmorskih držav in ozemelj (ČDO) (v nadaljnjem besedilu: predvideni akt).
            
            
               Namen predvidenega akta je zagotoviti, da se seznam čezmorskih držav in ozemelj v Prilogi IX k Protokolu I k Sporazumu posodobi in uskladi s Prilogo II k PDEU, ob upoštevanju spremembe statusa treh ozemelj na seznamu.
            
            
               Saint-Barthélemy (Francija) je od 1. januarja 2012 ČDO, pridruženo Evropski uniji. Mayotte (Francija) je 1. januarja 2014 postal najbolj oddaljena regija Evropske unije. Sklep Sveta 2013/755/EU o pridružitvi čezmorskih držav in ozemelj Evropski uniji, ki velja za vse ČDO iz Priloge II k PDEU, je prav tako začel veljati 1. januarja 2014. Seznam čezmorskih držav in ozemelj iz Priloge IX k Protokolu I k Sporazumu bi bilo zato treba ustrezno posodobiti.
            
            
               Predvideni akt postane zavezujoč za pogodbenice v skladu z odstavkoma 1 in 2 člena 229 Sporazuma.
            
            
               3.Stališče, ki se sprejme v imenu Unije
            
            
               Sporazum je bil podpisan 15. oktobra 2008 in se začasno uporablja od 29. decembra 2008.
            
            
               Cilj predlaganega stališča, ki se sprejme v imenu Unije, je, da bi predvideni akt postal zavezujoč.
            
            
               4.Pravna podlaga
            
            
               4.1.Postopkovna pravna podlaga
            
         
         
            
               4.1.1.Načela
            
            
               Člen 218(9) Pogodbe o delovanju Evropske unije (PDEU) določa sprejetje sklepov o „določitvi stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.
            
            
               4.1.2.Uporaba v obravnavanem primeru
            
            
               Skupni svet CARIFORUM-EU je organ, ustanovljen s Sporazumom.
            
            
               Akt, h katerega sprejetju je pozvan Skupni svet CARIFORUM-EU, je akt s pravnimi učinki. Predvideni akt bo postal zavezujoč v okviru mednarodnega prava v skladu z odstavkoma 1 in 2 člena 229 Sporazuma.
            
            
               Predvideni akt ne dopolnjuje ali spreminja institucionalnega okvira Sporazuma.
            
            
               Postopkovna pravna podlaga za predlagani sklep je zato člen 218(9) PDEU.
            
            
               4.2.Materialna pravna podlaga
            
            
               4.2.1.Načela
            
            
               Materialna pravna podlaga sklepa v skladu s členom 218(9) PDEU je odvisna predvsem od cilja in vsebine predvidenega akta, v zvezi s katerim se sprejme stališče v imenu Unije.
            
            
               4.2.2.Uporaba v obravnavanem primeru
            
            
               Glavni cilj in vsebina predvidenega akta se nanašata na skupno trgovinsko politiko.
            
            
               Materialna pravna podlaga za predlagani sklep je zato člen 207 PDEU.
            
            
               4.3.Sklep
            
            
               Pravna podlaga za predlagani sklep bi moral biti člen 207 v povezavi s členom 218(9) PDEU.
            
            
               2017/0172 (NLE)
            
            
               Predlog
            
            
               SKLEP SVETA
            
            
               o stališču, ki se sprejme v imenu Evropske unije v Skupnem svetu CARIFORUM-EU iz Sporazuma o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani, v zvezi s spremembo Priloge IX k Protokolu I: Čezmorske države in ozemlja
            
            
               SVET EVROPSKE UNIJE JE –
            
         
         
            
               ob upoštevanju Pogodbe o delovanju Evropske unije in zlasti člena 207 v povezavi s členom 218(9) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Sporazum o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani
                  1
                (v nadaljnjem besedilu: Sporazum) je bil podpisan 15. oktobra 2008 in se začasno uporablja od 29. decembra 2008.
            
            
               (2)V skladu z odstavkoma 1 in 2 člena 229 Sporazuma lahko Skupni svet CARIFORUM-EU sprejme sklepe, ki so zavezujoči za pogodbenice in države podpisnice CARIFORUMA, ki sprejmejo vse potrebne ukrepe za njihovo izvrševanje v skladu z notranjimi pravili vsake od pogodbenic in držav podpisnic CARIFORUMA.
            
            
               (3)Skupni svet CARIFORUM-EU naj bi 17. novembra 2017 na svojem četrtem zasedanju sprejel sklep o spremembi Priloge IX k Protokolu I, ki vsebuje seznam čezmorskih držav in ozemelj (ČDO).
            
            
               (4)Primerno je, da se določi stališče, ki se v imenu Unije sprejme v Skupnem svetu CARIFORUM-EU, saj bo sklep zavezujoč za Unijo.
            
            
               (5)Priloženi predlog sklepa Sveta je pravni instrument za spremembo Priloge IX k Protokolu I k Sporazumu. Namen te spremembe je zagotoviti usklajen in posodobljen seznam ČDO iz Priloge IX k Protokolu I k Sporazumu s Prilogo II k PDEU, ob upoštevanju spremembe statusa treh ozemelj.
            
            
               (6)Ker bo akt Skupnega sveta CARIFORUM-EU spremenil Prilogo IX k Protokolu I k Sporazumu, je primerno, da se po sprejetju objavi v Uradnem listu Evropske unije.
            
            
               (7)V Skupnem svetu CARIFORUM-EU Unijo zastopa Komisija v skladu s členom 17(1) PEU. Države članice podprejo stališče Unije v skladu s členom 4(3) PEU –
            
            
               SPREJEL NASLEDNJI SKLEP:
            
            
               Člen 1
            
            
               Stališče, ki se sprejme v imenu Unije na četrtem srečanju Skupnega sveta CARIFORUM-EU dne 17. novembra 2017, temelji na osnutku sklepa Skupnega sveta CARIFORUM-EU, ki je priložen temu sklepu.
            
            
               Člen 2
            
            
               Ta sklep je naslovljen na Komisijo in države članice.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  UL L 289, 30.10.2008, str. 3.
               
            
      
    ---documentbreak--- 
      
         
               EVROPSKA KOMISIJA
            Bruselj, 27.7.2017
            COM(2017) 396 final
            PRILOGA
            k
            predlogu sklepa Sveta
            o stališču, ki se sprejme v imenu Evropske unije v Skupnem svetu CARIFORUM-EU iz Sporazuma o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani, v zvezi s spremembo Priloge IX k Protokolu I:Čezmorske države in ozemlja
            
               
         
         
            
               PRILOGA
            
            
               OSNUTEK
            
            
               SKLEP št. …/2017 SKUPNEGA SVETA CARIFORUM-EU 
            
            
               z dne ...
            
            
               ustanovljenega s Sporazumom o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani o spremembi Priloge IX k Protokolu I: Čezmorske države in ozemlja
            
            
               SKUPNI SVET CARIFORUM-EU JE –
            
            
               ob upoštevanju Sporazuma o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani (v nadaljnjem besedilu: Sporazum) ter zlasti člena 41 Protokola I k Sporazumu,
            
            
               ob upoštevanju naslednjega:
            
            
               (1)Protokol I k Sporazumu – o opredelitvi pojma „izdelki s poreklom“ in načinih upravnega sodelovanja – opredeljuje, da čezmorske države in ozemlja (v nadaljnjem besedilu: ČDO) pomenijo čezmorske države in ozemlja, kakor so določena v Prilogi IX k Sporazumu;
            
            
               (2)Zaradi spremembe položaja Mayotta
                  1
                in otoka Saint-Barthélemy
                  2
                ter začetka veljavnosti Sklepa Sveta 2013/755/EU o pridružitvi čezmorskih držav in ozemelj Evropski uniji
                  3
                bi bilo treba seznam čezmorskih držav in ozemelj iz Priloge IX k Protokolu I k Sporazumu posodobiti –
            
            
               SKLENIL:
            
            
               Člen 1
            
            
               Priloga IX k Protokolu I se nadomesti s Prilogo, ki je priložena k temu sklepu.
            
            
               Člen 2
            
            
               Ta sklep začne veljati […]
            
            
               V [……], dne [….…] 2017.
            
            
                     
                        Za države CARIFORUMA
                     
                  
                  
                     
                        Za pogodbenico EU
                     
                  
               
               PRILOGA IX k Protokolu I
            
            
               Čezmorske države in ozemlja
            
         
         
            
               Za namene tega protokola „čezmorske države in ozemlja“ pomenijo spodaj naštete države in ozemlja iz Priloge II k Pogodbi o delovanju Evropske unije:
            
            
               (Ta seznam ne vpliva na položaj teh držav in ozemelj ali prihodnje spremembe njihovega položaja.)
            
            
               1.Čezmorske države in ozemlja, ki imajo posebne odnose s Kraljevino Dansko:
            
            
               –Grenlandija.
            
            
               2.Čezmorske države in ozemlja, ki imajo posebne odnose s Francosko republiko:
            
            
               –Nova Kaledonija in pridružena območja,
            
            
               –Francoska Polinezija,
            
            
               –Saint Pierre in Miquelon,
            
            
               –Saint-Barthélemy,
            
            
               –Francoska južna in antarktična ozemlja,
            
            
               –Walliški in Futunski otoki.
            
            
               3.Čezmorske države in ozemlja, ki imajo posebne odnose s Kraljevino Nizozemsko:
            
            
               –Aruba,
            
            
               –Bonaire,
            
            
               –Curaçao,
            
            
               –Saba,
            
            
               –Sint Eustatius,
            
            
               –Sint Maarten.
            
            
               4.Čezmorske države in ozemlja, ki imajo posebne odnose z Združenim kraljestvom Velika Britanija in Severna Irska:
            
            
               –Anguilla,
            
         
         
            
               –Bermudi,
            
            
               –Kajmanski otoki,
            
            
               –Falklandski otoki,
            
            
               –Južna Georgia in otoki Južni Sandwich,
            
            
               –Montserrat,
            
            
               –Pitcairn,
            
            
               –Sveta Helena in pridružena območja,
            
            
               –Britansko antarktično ozemlje,
            
            
               –Britansko ozemlje Indijskega oceana,
            
            
               –Otoki Turks in Caicos,
            
            
               –Britanski Deviški otoki.
            
         
         
            
                  
                     (1)
                  Sklep Evropskega sveta 2012/419/EU z dne 11. julija 2012 o spremembi položaja Mayotta v razmerju do Evropske unije (UL L 204, 31.7.2012, str. 131).
               
               
                  
                     (2)
                  Sklep Evropskega sveta 2010/718/EU z dne 29. oktobra 2010 o spremembi položaja otoka Saint-Barthélemy v razmerju do Evropske unije (UL L 325, 9.12.2010, str. 4).
               
               
                  
                     (3)
                  Sklep Sveta 2013/755/EU o pridružitvi čezmorskih držav in ozemelj Evropski uniji (UL L 76, 15.3.2014, str. 56).